ธนชาตเสนอขายตราสารหนี้ 6 เดือนผลตอบแทน 3.4%
บลจ.ธนชาต เสนอขาย กองทุนเปิดธนชาต Fixed Income 6 (TFixedIncome6) อายุ 6 เดือน ผลตอบแทนประมาณ 3.4% ต่อปี  เสนอขายวันที่ 12-16 มกราคม 2555
13 ม.ค. 2555

บลจ.ธนชาต เสนอขาย กองทุนเปิดธนชาต Fixed Income 6 (TFixedIncome6) อายุ 6 เดือน ผลตอบแทนประมาณ 3.4% ต่อปี  เสนอขายวันที่ 12-16 มกราคม 2555   
นายวิศิษฐ์ ชื่นรัตนกุล  ผู้จัดการกองทุนอาวุโส กองทุนตราสารหนี้  บริษัทหลักทรัพย์จัดการกองทุน ธนชาต จำกัด  กล่าวว่าภาวะเศรษฐกิจไทย ในปี 2555   ขยายตัวที่ประมาณ 4.5%    แต่ภาวะเศรษฐกิจในครึ่งแรก ปี 2555  ยังคงอ่อนแออยู่  เนื่องจากผลกระทบจากภาวะอุทกภัยในปีที่ผ่านมา  ปัจจัยเสี่ยงที่สำคัญ คือ วิกฤตหนี้สาธารณะในยุโรปที่ยังไม่มีทิศทางเป็นบวก   ขณะที่ประเทศต่างๆ รวมทั้งธนาคารพาณิชย์ในยุโรปยังมีความจำเป็นต้องกู้ยืมเงินและเพิ่มทุนอีกจำนวนเกือบ 2 ล้านล้านยุโรปในปีนี้   ท่ามกลางแนวโน้มการถูกปรับลดอันดับความน่าเชื่อถือลง    ปัจจัยความเสี่ยงอีกประการ   คือ  การชะลอตัวของเศรษฐกิจโลก   โดยเฉพาะจีน     อย่างไรก็ตาม  คาดว่าบรรยากาศการลงทุนในต่างประเทศน่าจะฟื้นตัวขึ้นในช่วงที่เหลือของปี   เมื่อการแก้ปัญหาในยุโรปเริ่มมีความคืบหน้า  ทั้งในส่วนของนโยบายรัฐบาลและการสนับสนุนจากธนาคารกลางยุโรป   และวงจรการชะลอตัวของเศรษฐกิจโลกใกล้จบลง  ทำให้คาดการณ์ว่าธนาคารแห่งประเทศไทยอาจจะพิจารณาลดอัตราดอกเบี้ยลงได้อีก 0.25%  มาอยู่ที่ 3.0%         
จากแนวโน้มอัตราดอกเบี้ยจะปรับตัวลดลง บลจ.ธนชาต  จึงเสนอขายกองทุนเปิดธนชาต Fixed Income 6 (TFixedIncome6) ระยะเวลาลงทุนประมาณ 6 เดือน  ผลตอบแทนประมาณ 3.4% ต่อปี  ตั้งเป้าลงทุนในเงินฝากสกุลเงิน Arab Emirates Dirham ธนาคาร Union National Bank / ธนาคาร First Gulf Bank ประมาณ 20.90%  ลงทุนในเงินฝากสกุลเงิน USD ธนาคาร Bank of China ประมาณ 24%    ลงทุนในตราสารหนี้ระยะสั้น สกุลเงิน USD ธนาคาร ICBC (Asia) / ธนาคาร Shinhan Bank ประมาณ 24%   ลงทุนในตั๋วแลกเงินภาคเอกชน ประมาณ 31%   และลงทุนในเงินฝากธนาคารพาณิชย์ในประเทศ ประมาณ 0.10%    ผลตอบแทนรวมของตราสารประมาณ 3.5462% ต่อปี  โดยมีประมาณการค่าใช้จ่ายกองทุนประมาณ 0.1462% ต่อปี  เสนอขายครั้งเดียววันที่ 12-16 มกราคม 2555